**ՀԻՄՆԱՎՈՐՈՒՄ**

«Միջհամայնքային միավորումների մասին», «Իրավական ակտերի մասին» Հայաստանի Հանրապետության օրենքում փոփոխություններ և լրացումներ կատարելու մասին»  **Հայաստանի Հանրապետության օրենքների նախագծերի** ընդունման

**1. Ընթացիկ իրավիճակը և իրավական ակտի ընդունման անհրաժեշտությունը**

 ՀՀ Սահմանադրության (2015 թվականի դեկտեմբերի 6-ի խմբագրությամբ) 189-րդ հոդվածով սահմանվել են միջհամայնքային միավորման ձևավորման ձևերը (կամավոր կամ օրենքով), կարգավիճակը, լիազորությունների ընդհանուր նկարագիրը:

 ՀՀ կառավարության 2016 թվականի մարտի 10-ի №245-Ա որոշմամբ հաստատված, Հայաստանի Հանրապետության Սահմանադրության փոփոխությունների՝ օրենքով կարգավորման պահանջ ուղղակիորեն նախատեսող դրույթների հիման վրա ընդունման, փոփոխման կամ լրացման ենթակա օրենքների ցանկի 5-րդ կետով նախատեսվել է «Միջհամայնքային միավորումների մասին» Հայաստանի Հանրապետության օրենքի մշակումը:

**2. Առաջարկվող կարգավորման բնույթը**

ՀՀ տարածքային կառավարման և զարգացման նախարարության կողմից մշակվել է «Միջհամայնքային միավորումների մասին» Հայաստանի Հանրապետության օրենքի նախագիծը, որով սահմանում է միջհամայնքային միավորման հասկացությունը, մարմինները, լիազորությունները և դրանց իրավական, տնտեսական, ֆինանսական հիմքերն ու երաշխիքները:

Նախագծով առաջարկվում է միջհամայնքային միավորման ստեղծման երկու եղանակներ՝ կամավոր հիմունքներով և օրենքով: Կամավոր հիմունքներով միավորումը ստեղծվում է համայնքների ավագանիների կողմից, իսկ օրենքով միավորումը ստեղծվում է ՀՀ կառավարության համապատասխան օրենսդրական նախաձեռնությամբ: Կարգավորվում են նաև միավորումը համալրելու և միավորումից դուրս գալու հետ կապված իրավահարաբերությունները: Նախատեսվում են նաև միավորումների գործունեության դադարեցման, լուծարման դեպքերը և դրանց ընթացակարգերը: Նախագծով սահմանվել են համապատասխան մեխանիզմներ՝ միավորումից դուրս գալու կամ լուծարվելու դեպքերում անդամ համայնքների միջև սեփականության բաշխման մասով:

Առաջարկվել են միավորման խորհրդի ձևավորման հետ կապված իրավակարգավորող մեխանիզմներ:

Սահմանվել են միավորման խորհրդի, խորհրդի նախագահի լիազորությունները:

Նախագծային փաթեթում ներառված «Իրավական ակտերի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծով միջհամայնքային միավորումներին տրվում է ենթաօրենսդրական նորմատիվ իրավական ակտեր ընդունելու իրավասություն:

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

ՀՀ տարածքային կառավարման և զարգացման նախարարություն: Բացի շահագրգիռ պետական կառավարման մարմիններից, նախագիծը քննարկվել է նաև ՀՀ Նախագահի աշխատակազմի և «Համայնքների ֆինանսիստների միավորում» ՀԿ հետ, որոնց կողմից արված առաջարկությունների հիման վրա այն լրամշավել է:

**4. Ակնկալվող արդյունքը**

Նախագծի ընդունմամբ կապահովվի միջհամայնքային միավորումների կազմավորման և գործունեության իրավական դաշտը: